Իսկ «Ելք» խմբակցութեան պատգամաւոր Արարատ Միրզոյեանն ասել է, որ ՀՀ-ում քաղաքական իրադարձութիւնների սրընթաց զարգացման պայմաններում էական են ԱՀ ղեկավարութեան հետ անընդհատ եւ անմիջական շփումները, տեղեկատւութեան փոխանակումը, ինչը տեղի ունեցաւ նախագահ Սահակեանի հետ հանդիպման ընթացքում: «Հայ ժողովրդի համար ստեղծւել է աննախադէպ հնարաւորութիւնների մի շրջան, եւ մեր բոլոր քաղաքական ուժերը, ժողովրդի առաջնորդութեամբ եւ ժողովրդի կամքին ենթարկւելով, պէտք է միահամուռ ջանքեր գործադրեն, որպէսզի այդ հնարաւորութիւններից լաւագոյնը քաղենք թէ՛ տնտեսական, թէ՛ ներդրումների, թէ՛ միջազգային հեղինակութեան եւ թէ՛ բանակցային գործընթացում հայկական կողմերի դիրքի ամրապնդման առումներով»- ասել է Ա, Միրզոյեանը: